hu hu hu hu hu hu hu hu hu hu hu hu ca hu hu fr hu hu hu hu hu fr hu eu hu fr hu hu hu hu hu hu hu oc hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu de de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu en en hu hu hu en de hu fr hu is hu it hu hu ca fr hu hu hu fr hu hu hu sv fr hu en hu en hu hu hu hu hu hu de en hu pt hu hu hu eo fr cs hu pl id hu hu cs az hu hu hu hu hu hu hu hu fr hu hu hu nb hu ast es hu es lv hu hu als fr tr hu is hu pt hu en hu hu sv hu fr hu de de de hu hu ms en hu eo fr hu hu hu pl fr hu hu hu hu hu hu hu hu hu hu hu hu hu hu hu cs hu ko hu hu eo mr hu hu hu hu sv hu hu nl hu hu en fr hu hu hu hu fr hu hu fr pt sv de hu cs ms hu pl cs hu min hu en es hu hu hu hu en hu de de hu hu fi hu it hu hu hu hu es cs de hu it sk nb it en en ca en hu fr hu es hu fr hu es de fr pt de pt de hu hu es pl hu pl hu hu hu hu hu hu hu hu hu hu hu hu hu hu hu pl hu hu hu cs hu lt hbs_lat en hu hu eo hu hu nb hu hu hbs_lat it cs hu uz fr hu et hu hu en cs de hu fr hu en cs de hu hu fr fr fr fr fr fr fr hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en eo fa fr hbs_lat it ms nl pt ro sk sl vi zh fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. szeptember 29.
Ugrás a navigációhoz Ugrás a kereséshez
A Wikimédia Commons tartalmaz Látrány témájú médiaállományokat.
Látrány egy község Somogy megyében, a Fonyódi járásban.
6 A település az irodalomban
Látrány a Szigetvár-Kaposvár-Balatonlelle közt húzódó régi 67-es főút mellett, Balatonlellétől 5 kilométerre délkeletre található. A 67-es főút újabb építésű, településeket elkerülő szakaszától 3 kilométeres, külön táblával jelzett bekötőúton érhető el, Somogytúron keresztül. Központján a 67-es régi nyomvonala, a Somogytúr-Balatonlelle közti 6713-as út vezet végig, közigazgatási területét emellett érinti az Andocstól idáig húzódó 6514-es út és egy alig egy kilométer hosszú, ennek ellenére négy számjegyű útnak számító útszakasz, a 6515-ös út is.
A község képében ma is őrzi a honfoglalók szállásainak jellegzetességét. Az egykori lakhelyek nagycsaládonként kör alakzatokat formáltak, közepén a közösség számára fenntartott térrel, a külső oldalon sánccal övezve. Később a népesség növekedésével és a házépítés térhódításával a közöttük hagyott üres területen házsorok és kanyargós utcák alakultak ki. Az épületek közül számos lakóház magán viseli a település népi építészeti hagyományait, így a századforduló tipikus dél-balatoni faluképe Látrányban még fellelhető.
A mai Látrány területén az Árpád-korban hat kisebb település állt: För, Látrány, Péntekhely, Csopak, Csegléd és Iklód. Noha a neveket a mai napig őrzik a környékbeli földrajzi nevek, a hat településből csupán Látrány maradt folyamatosan lakott a későbbi évszázadokban.
1391-ben Kővágóörsi Kis György – a későbbi Batthyány család egyik őse – kapta adományul a falut. 1395-ben Zsigmond király Látrányért és az ekkorra elnéptelenedett För, Csopak és Iklód földjéért Atádot adta Györgynek, Látrány így újra királyi birtokká vált. 1396-ban a Marczali családnak adományozta a király; a család ezen ágának kihalásáig földesura is marad a községnek. 1490-ben rövid időre Corvin János tulajdona volt Látrány, akinek apja, Mátyás király adományozta a települést. Corvin Jánostól Ulászlóhoz, majd – szintén királyi adományként – a Báthoriakhoz került. 1536-tól előbb Pekry Lajos, aztán Ungnád Kristóf, 1598-tól Nádasdy Ferenc, majd fia, Nádasdy Pál birtokolta.
A település a török megszállás ideje alatt is lakott volt, sőt, a környékbeli kisebb falvak, puszták lakói is idemenekültek. Így az 1563-as török adólajstromban előbb 14, majd 17 portával rendelkező községként szerepelt.
Feltehetőleg Látrányt is elérte a reformáció, erről azonban kevés az írásos emlék. Annyi biztos, hogy miután 1677-től Széchenyi Zsigmond birtokai közé került, a gróf kiutasította a református prédikátort a faluból. A református fa imaházat a Gölléről idehozatott Gomba Imre plébános katolikus templommá szentelte, a volt református lelkészlakot pedig elfoglalta.
1757-től a lengyeltóti Lengyel család tulajdona lett a falu, 1763-ban felépült a jelenlegi katolikus templom. A köznép megélhetését a földműves- és az erdei munka, a szőlőművelés és a halászat biztosította. 1800-ban zajlott le a „Látrányi tumultus” néven elhíresült eset, melynek következményeként 3 látrányi református lakost akasztatott fel az akkori földesúr a falu határban lévő Akasztófadombon. 1805-től Széchenyi Ferencnek, 1835-től jeszeniczei Jankovics Ferencnek és gróf Festetics Pálnak, majd a 20. század első felében a Löwensohn családnak voltak nagyobb birtokai Látrányban.
1864-ben tűzvész pusztított a községben, ekkor a falu nagy része leégett, és megsemmisültek a katolikus egyházközség anyakönyvei is. A Somogy vármegyei összeírási adatok szerint ez idő tájt Látrány körjegyzőségi székhely volt, 250 házzal és 1429 lakossal. Postája helyben, távírója Balatonlellén, vasútállomása Balatonbogláron volt.
Az 1900-as években Látrány fejlődése újabb lendületet vett. Lakosainak száma, beépített területe növekedett. A 21. század elején 580 lakó- és üdülőépület volt található a faluban, a lakosok száma 1300–1400 fő volt. Az alapvető egészségügyi ellátást - orvos, gyógyszertár - nem csak a helybeliek, de a környező falvak (Somogytúr, Somogybabod, Visz) lakói számára is itt biztosítják.
1990–1992: Emri Gyula (független)[3]
1992–1994: Tóth László (független)
1994–1998: Tóth László (független)[4]
1998–2002: Tóth László (független)[5]
2002–2006: Tóth László (független)[6]
2006–2010: Tóth László (független)[7]
2010–2014: Kelemen Ferenc (független)[8]
2014–2019: Kelemen Ferenc (független)[1]
2019-től: Kelemen Ferenc (Fidesz-KDNP)[9]
A településen 1992. augusztus 9-én időközi polgármester-választás zajlott.[10]
A település népességének változása:
A 2011-es népszámlálás során a lakosok 86,3%-a magyarnak, 5,7% cigánynak, 2,2% németnek, 0,2% szerbnek mondta magát (13,1% nem nyilatkozott; a kettős identitások miatt a végösszeg nagyobb lehet 100%-nál). A vallási megoszlás a következő volt: római katolikus 52,2%, református 15,8%, evangélikus 1%, görögkatolikus 0,4%, felekezet nélküli 3,7% (25% nem nyilatkozott).[11]
A községben két műemléki védelem alatt álló templom található.
1763-ban épült késő barokk stílusban, rendezett park közepén áll. A szép arányú épület belsejében is akad csodálnivaló: a rokokó főoltár, Szent Mihály arkangyal képével, a késő barokk mellékoltár, a szószék és a szép hangú orgona. Említésre és megtekintésre méltóak a templombelső freskói. A templom főhajójának északi oldalán látható festményen Látrány községet is ábrázolta a művész, a kép emberalakjaiban pedig a község akkori lakosait örökítette meg.
A katolikus templom bejárata melletti ékesen faragott, az 1910-es években készült kőfeszületet a rajta olvasható felirat szerint „Isten dicsőségére állíttatta Bagyarik Ferenc és neje, Miglicz Terézia, valamint fiuk, Péter”.
A református templom copf stílusú, 30 méter hosszú, 14 méter széles, falmagassága 12 méter, falvastagsága 1 méter. A torony csillaga 40 méter magasan jelzi: Látrányban is élnek reformátusok. 1823-ban fogtak bele a község református lakosai a templom megépítéséhez. A hagyomány szerint olyan nagy volt az elődök lelkesedése, hogy az építkezéshez szükséges meszet és követ a Balaton túlsó, északi oldaláról, Veszprém vármegyéből szerezték be. A közös megegyezés alapján kijelölt napon minden jégjárásra alkalmas lovas fogat megindult, és a Balaton jegén át hozták az építőanyagot Látrányba. 1824 őszére elkészült az oratórium, majd 1826-ban a torony, 1829-ben pedig a toronysisak, amelynek gömbjébe az akkor építők kéziratos üzenetet rejtettek az utódok számára. A toronyban két harang lakik. Orgonája, mely az Angster gyárban készült 1904-ben, nagyon rossz állapotú. Az évtizedek óta néma hangszert a gyülekezet szeretné felújíttatni, ám ehhez kevés a saját anyagi ereje.
A református templom és a parókia közötti sírkő a temetőből került a templomudvarba, a család kérésére. Kulifay József református kántortanító nyughelyét jelezte, aki az 1890-es évektől oktatott a látrányi református népiskolában. A kőbe vésett rövidített hitvallás: „A.B.F.R.A.” jelentése: „a boldog feltámadás reménye alatt”.
Szőlődombok és ligetek ölelésében fekszik a 3 hektáros Füzes-tó, amely az 1800-as évek elején keletkezett. A horgászok kedvelt célállomása gazdag és nagy egyedméretű haltenyészete miatt. A horgászzsákmányok között volt már 24 kilós ponty, 16 kilós amur, és 9 kilós csuka is. A Füzes öreg vizében óriási harcsák is élnek, az eddig kifogott legnagyobb példány 43 kilót nyomott, ám ennél jóval nagyobbak is élnek a tóban. A tavat sétány öleli körbe, a tóval egyidős, óriási fákkal borított park pedig lehetőséget nyújt szabadtéri főzésre, grillezésre és családi összejövetelek tartására is.
A Balaton közelsége ellenére sok látogatót csalogat ide a falu szélén levő, a Tetves-patak mentén kialakított természetvédelmi terület, a Látrányi-puszta ősgyepje, valamint a szőlőhegyek (Csopaki-, Aszó- és Öreg-hegy) borospincéi a dél-balatoni történelmi borvidék ízletes boraival.
Látrányt kiváló gyümölcstermesztő helyként és az egyik legszebb dél-balatoni településként tartják számon. Üdülővendég több háznál találhat szállást a falusi turizmus keretében működő fizetővendég-szolgálat által.
2014 óta minden nyáron megrendezik a Látrányi Lekvár- és Gyümölcsfesztivált.[12][13]
A település az irodalomban[szerkesztés]
Látrány megjelenik Fekete István író A koppányi aga testamentuma című ifjúsági regényében, annak egyik, a történet szempontjából nem kirívóan fontos, de mégis sarkalatos, többször is említett helyszíneként.
Borovszky Samu: Somogy vármegye
↑ a b Látrány települési választás eredményei (magyar nyelven) (html). Nemzeti Választási Iroda, 2014. október 12. (Hozzáférés: 2016. január 26.)
↑ Magyarország közigazgatási helynévkönyve, 2015. január 1. (magyar és angol nyelven). Központi Statisztikai Hivatal, 2015. szeptember 3. (Hozzáférés: 2015. szeptember 4.)
↑ Látrány települési választás eredményei (magyar nyelven) (txt). Nemzeti Választási Iroda, 1990 (Hozzáférés: 2020. február 21.)
↑ Látrány települési választás eredményei (magyar nyelven) (html). Országos Választási Iroda, 1994. december 11. (Hozzáférés: 2020. január 6.)
↑ Látrány települési választás eredményei (magyar nyelven) (html). Országos Választási Iroda, 1998. október 18. (Hozzáférés: 2020. április 17.)
↑ Látrány települési választás eredményei (magyar nyelven) (html). Országos Választási Iroda, 2002. október 20. (Hozzáférés: 2020. április 17.)
↑ Látrány települési választás eredményei (magyar nyelven) (html). Országos Választási Iroda, 2006. október 1. (Hozzáférés: 2020. április 17.)
↑ Látrány települési választás eredményei (magyar nyelven) (html). Országos Választási Iroda, 2010. október 3. (Hozzáférés: 2012. január 14.)
↑ Látrány települési választás eredményei (magyar nyelven) (html). Nemzeti Választási Iroda, 2019. október 13. (Hozzáférés: 2020. április 17.)
↑ Magyar Nemzeti Levéltár Somogy Megyei Levéltára Helyhatósági választások iratai, 1990-2002 (2006, 2010) XXXIII. 6.
↑ Jól sikerült a II. Látrány Gyümölcs és Lekvárfesztivál. Látrány honlapja. (Hozzáférés: 2017. július 10.)
↑ Nem feledkeztek meg az utánpótlásról. Kapos.hu, 2017. július 10. (Hozzáférés: 2017. július 10.)
A Fonyódi járás települései
Balatonboglár ·  Balatonfenyves ·  Balatonlelle ·  Buzsák ·  Fonyód ·  Gamás ·  Gyugy ·  Hács ·  Karád ·  Kisberény ·  Látrány ·  Lengyeltóti ·  Ordacsehi ·  Öreglak ·  Pamuk ·  Somogybabod ·  Somogytúr ·  Somogyvámos ·  Somogyvár ·  Szőlősgyörök ·  Visz
Barcsi járás: Babócsa ·  Barcs ·  Bolhó ·  Darány ·  Drávagárdony ·  Drávapálfalva ·  Drávatamási ·  Erdőcsokonya ·  Felsőszentmárton ·  Homokszentgyörgy ·  Istvándi ·  Kálmáncsa ·  Kastélyosdombó ·  Komlósd ·  Lakócsa ·  Péterhida ·  Potony ·  Rinyaújlak ·  Rinyaújnép ·  Somogyaracs ·  Somogytarnóca ·  Somogyvisonta ·  Szentborbás ·  Szulok ·  Tótújfalu
Csurgói járás: Alsok ·  Bagolasánc ·  Belezna ·  Berzence ·  Csurgó ·  Csurgónagymarton ·  Csurgósarkad ·  Gyékényes ·  Iharos ·  Iharosberény ·  Inke ·  Inkeyantalfa ·  Liszó ·  Miháld ·  Nemespátró ·  Őrtilos ·  Pat ·  Pogányszentpéter ·  Porrog ·  Porrogszentkirály ·  Porrogszentpál ·  Sand ·  Somogybükkösd ·  Somogycsicsó ·  Somogyszentmiklós ·  Somogyudvarhely ·  Surd ·  Szenta ·  Zákány
Igali járás: Andocs ·  Attala ·  Bonnya ·  Büssü ·  Csoma ·  Ecseny ·  Felsőmocsolád ·  Fiad ·  Fonó ·  Gadács ·  Geszti ·  Gölle ·  Igal ·  Kapospula ·  Kára ·  Kazsok ·  Kisbárapáti ·  Kisgyalán ·  Magyaratád ·  Mernye ·  Miklósi ·  Patalom ·  Polány ·  Ráksi ·  Somodor ·  Somogyacsa ·  Somogyaszaló ·  Somogydöröcske ·  Somogyszil ·  Szabadi ·  Szentgáloskér ·  Szorosad ·  Törökkoppány ·  Zimány
Kaposvári járás: Bárdudvarnok ·  Baté ·  Bodrog ·  Bőszénfa ·  Cserénfa ·  Csombárd ·  Gálosfa ·  Hajmás ·  Hedrehely ·  Hencse ·  Hetes ·  Jákó ·  Juta ·  Kadarkút ·  Kaposfüred ·  Kaposgyarmat ·  Kaposhomok ·  Kaposkeresztúr ·  Kaposmérő ·  Kaposszentbenedek ·  Kaposszentjakab ·  Kaposújlak ·  Kercseliget ·  Kisasszond ·  Kisberki ·  Kiskeresztúr ·  Kiskorpád ·  Magyaregres ·  Mezőcsokonya ·  Mosdós ·  Nagybajom ·  Nagyberki ·  Orci ·  Patca ·  Sántos ·  Somogysárd ·  Simonfa ·  Szenna ·  Szentbalázs ·  Szilvásszentmárton ·  Szomajom ·  Taszár ·  Toponár ·  Töröcske ·  Újvárfalva ·  Várda ·  Visnye ·  Zselickisfalud ·  Zselickislak ·  Zselicszentpál
Lengyeltóti járás: Balatonboglár ·  Balatoncsehi ·  Balatonlelle ·  Balatonszemes ·  Buzsák ·  Edde ·  Fonyód ·  Gamás ·  Gyugy ·  Hács ·  Kisberény ·  Látrány ·  Lengyeltóti ·  Orda ·  Osztopán ·  Öreglak ·  Őszöd ·  Pamuk ·  Somogyjád ·  Somogytúr ·  Somogyvámos ·  Somogyvár ·  Szőlősgyörök ·  Szőlőskislak ·  Táska ·  Visz
Marcali járás: Balatonberény ·  Balatonkeresztúr ·  Balatonszentgyörgy ·  Balatonújlak ·  Bize ·  Boronka ·  Böhönye ·  Csákány ·  Csömend ·  Felsőzsitfa ·  Főnyed ·  Gadány ·  Hollád ·  Horvátkút ·  Kelevíz ·  Kéthely ·  Libickozma ·  Marcali ·  Mesztegnyő ·  Nagygomba ·  Nagyszakácsi ·  Nemesdéd ·  Nemeskisfalud ·  Nemesvid ·  Nikla ·  Pusztakovácsi ·  Sávoly ·  Somogyfajsz ·  Somogyfehéregyház ·  Somogysámson ·  Somogysimonyi ·  Szenyér ·  Szőkedencs ·  Tapsony ·  Tikos ·  Tótszentpál ·  Varászló ·  Varjaskér ·  Vése ·  Vörs
Nagyatádi járás: Alsósegesd ·  Bélavár ·  Beleg ·  Bodvica ·  Bolhás ·  Csököly ·  Felsősegesd ·  Gige ·  Görgeteg ·  Háromfa ·  Henész ·  Heresznye ·  Kisbajom ·  Kivadár ·  Kónyi ·  Kuntelep ·  Kutas ·  Lábod ·  Mike ·  Nagyatád ·  Nagykorpád ·  Ötvös ·  Rinyabesenyő ·  Rinyahosszúfalu ·  Rinyakovácsi ·  Rinyaszentkirály ·  Somogyszob ·  Szabás ·  Tarany ·  Vízvár
Szigetvári járás: Almamellék ·  Almáskeresztúr ·  Basal ·  Boldogasszonyfa ·  Bürüs ·  Csertő ·  Drávafok ·  Drávakeresztúr ·  Drávasztára ·  Endrőc ·  Gyöngyösmellék ·  Hobol ·  Kisdobsza ·  Kistamási ·  Magyarlad ·  Magyarlukafa ·  Magyarújfalu ·  Markóc ·  Merenye ·  Molvány ·  Mozsgó ·  Nagydobsza ·  Nemeske ·  Németlad ·  Németújfalu ·  Pata ·  Patosfa ·  Pettend ·  Poklosi ·  Révfalu ·  Somogyapáti ·  Somogyhatvan ·  Somogyhárságy ·  Somogyviszló ·  Szentlászló ·  Szigetvár ·  Szörény ·  Szulimán ·  Teklafalu ·  Tótszentgyörgy ·  Várad ·  Vásárosbéc ·  Zádor ·  Zsibót
Tabi járás: Ádánd ·  Balatonendréd ·  Bálványos ·  Faluhidvég ·  Jut ·  Kapoly ·  Karád ·  Kereki ·  Kiliti ·  Koppánymegyer ·  Kőröshegy ·  Kötcse ·  Nágocs ·  Nagybábony ·  Nagyberény ·  Nagycsepely ·  Németegres ·  Nyim ·  Pusztaszemes ·  Ságvár ·  Som ·  Szabadhegy ·  Szárszó ·  Szólád ·  Tab ·  Teleki ·  Torvaj ·  Városhidvég ·  Zal ·  Zamárdi ·  Zics
A lap eredeti címe: „https://hu.wikipedia.org/w/index.php?title=Látrány&oldid=25319036”
Wikidata koordinátákat használó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. szeptember 29., 20:33
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.